Lav et referat af nedenstående tekst:

Tekst:
Tirsdag skal alle mink på en minkfarm i Nordjylland aflives. Det sker, fordi halvdelen af minkene på farmen er blevet smittet med covid-19. Det er anden gang inden for knap to uger , at danske mink bliver aflivet på grund af coronavirus. 17. juni kunne Fødevarestyrelsen oplyse, at der var blevet konstateret smitte blandt dyr og ansatte på en minkfarm i Hjørring. På trods af de to tilfælde slår branchen ikke alarm. Sådan lyder det fra Tage Petersen, bestyrelsesformand i Kopenhagen Fur og repræsentant for de danske minkavlere. - Jeg tror ikke, det kommer til at ramme branchen så hårdt, for meget tyder på, at det har været nogle enkeltstående tilfælde i det nordjyske område, siger Tage Petersen. - Vi skal tænke os om De to fund har fået fødevareminister Mogens Jensen (S) til at kræve, at 120 minkfarme i hele Danmark skal testes for covid-19. Tage Petersen peger på, at tilbagemeldingerne fra de 120 testede farme har været gode. - Vi har ikke fået den endelige afrapportering, men mange af de kolleger, der har haft besøg har meldt tilbage, at de ikke har haft smitte på deres farm. I Danmark er der cirka 1400 minkfarme, og branchen har ifølge Tage Petersen haft fokus på de retningslinjer, som gælder for resten af samfundet. Men alligevel er det gået galt i foreløbig to tilfælde. - Vi skal huske på, at mink ikke får coronavirus, medmindre vi bringer det ind til dyrene. Vi skal som alle andre borgere tænke os godt om, undgå at blive smittet og undgå at bringe det ind til vores dyr, siger Tage Petersen. En lille angst Danmark er ifølge Landbrug og Fødevarer verdens største producent af minkskind. Pels er dansk landbrugs tredjestørste animalske eksportartikel, og der sælges pels for over syv milliarder kr. om året. Spørgsmålet er, om forbrugerne vil være tilbageholdende med at købe pels og minkskind på grund af smittetilfældene på minkfarmene. - Der er altid en lille angst, der lurer, men vi skal gøre alt for at mane den i jorden, siger Tage Petersen. - Folk ved godt, at Danmark har gode traditioner omkring landbrug og sundhed generelt, så de har stor tiltro, at vi kan håndtere det I det nyeste smittetilfælde tog Fødevarestyrelsen prøver blandt minkene på farmen, fordi der var smitte med covid-19 hos en person i den familie, der driver farmen. I det første tilfælde, fra 17. juni, er det kommet frem, at en person fra minkfarmen i Hjørring havde sin gang på plejehjemmet Vendelbocentret i Hjørring, hvor 13 beboere og 32 ansatte er konstateret smittet.

Referat:
På trods af to tilfælde af coronasmitte på minkfarme, slår minkbranchen ikke alarm.